34. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 16287 της 8/18 Φεβρ. 1978 (ΦΕΚ Β΄ 139) Περί τρόπου διορισμού Διευθυντών και Υποδιευθυντών των Μειονοτικών Δημοτικών Σχολείων και αρμοδιοτήτων και καθηκόντων Υποδιευθυντών των Σχολείων αυτών. Έχοντας υπόψη το άρθρο 7, παράγραφος 1, εδάφιο δ, του Νόμου 694/1977 «περί Μειονοτικών Σχολείων της Μουσουλμανικής Μειονότητος εις Δυτικήν Θράκην», αποφασίζουμε: Καθορίζουμε τον τρόπο διορισμού των Διευθυντών και Υποδιευθυντών των Μειονοτικών Δημοτικών Σχολείων και τις αρμοδιότητες και τα καθήκοντα αυτών ως εξής: Ι.Διορισμός Διευθυντού και Υποδιευθυντού. 1.Διευθυντής των Μειονοτικών Δημοτικών σχολείων, διορίζεται Μουσουλμάνος διδάσκαλος με απόφαση του Νομάρχου μετά από πρόταση του Γενικού Επιθεωρητού των Μειονοτικών σχολείων εισηγήσει του οικείου Επιθεωρητού Δημοτικής εκπαιδεύσεως Μειονοτικών σχολείων και γνώμη του ιδρυτού. Από τους υπηρετούντες Μουσουλμάνους διδασκάλους προτιμάται ο δημόσιος εκπαιδευτικός λειτουργός, απόφοιτος της Ειδικής Παιδαγωγικής Ακαδημίας, εφ’ όσον υπάρχει. 2.Υποδιευθυντής των Μειονοτικών Δημοτικών σχολείων διορίζεται Χριστιανός διδάσκαλος δημόσιος εκπαιδευτικός λειτουργός με απόφαση του Νομάρχου μετά από πρόταση του οικείου Επιθεωρητού. ΙΙ.Καθήκοντα Διευθυντού και Υποδιευθυντού. 1.Οφείλουν να μεριμνούν για την τακτική διεξαγωγή της γραφικής εργασίας και την τήρηση των βιβλίων και αρχείων του σχολείου. 2.Συντάσσουν εγκαίρως τους πίνακες προσωπικού και τα στατιστικά στοιχεία και εξασφαλίζουν την τακτική τήρηση των φακέλων των μαθητών. 3.Λαμβάνουν γνώση όλων των εισερχομένων εγγράφων και μονογραφούν όλα τα εξερχόμενα έγγραφα. 4.Καταρτίζουν το χρονοδιάγραμμα των εκδηλώσεων κατά τις Εθνικές επετείους, τις ημέρες αποτιμήσεως τιμής στους ήρωες και τις λοιπές κοινωνικές εκδηλώσεις. 5.Προτείνουν όταν κρίνουν αυτό απαραίτητο τη σύγκληση συνεδριάσεως όλου του διδακτικού προσωπικού του σχολείου για την εξασφάλιση της εκτελέσεως των παιδαγωγικών και διδακτικών έργων σύμφωνα με τους Νόμους, τους κανονισμούς και τις σχετικές διαταγές και παρακολουθεί την εκτέλεση των αποφάσεων που λαμβάνονται κατά τις συνεδριάσεις αυτές. 6.Συνεργάζονται για την εφαρμογή των ετησίων προγραμμάτων ημερησίων εκδηλώσεων και περιπάτων.  7.Ελέγχουν και συνυπογράφουν τα τυχόν τηρούμενα βιβλία βαθμολογίας διδασκόντων, τους μαθητικούς ελέγχους, τα ατομικά βιβλία των μαθητών, τα βιβλία εγγραφής, τα βιβλία των ετησίων εξετάσεων, τα βιβλία πρακτικών συλλόγου διδασκόντων, το βιβλίο παρουσίας, το βιβλίο γενικού ελέγχου, το βιβλίο πιστοποιητικών σπουδών ως και όλα τα πιστοποιητικά. 8.Διδάσκουν τις ώρες εβδομαδιαίας διδασκαλίας που προβλέπονται από το Νόμο. 9.Φυλάσσουν προς επίδειξη στους αρμοδίους για επιθεώρηση ανά ένα αντίτυπο κάθε εντύπου (περιοδικού, βιβλίου κ.λ.π.) που περιέρχονται στο σχολείο. 10.Συμπληρώνουν και υπογράφουν τα φύλλα μητρώων όλων των διδασκόντων στο σχολείο. 11.Λαμβάνουν μέτρα από κοινού με τους γονείς για την κατάρτιση μαθητών καταφανώς ανεπαρκών σε σχέση με το επίπεδο της τάξεως, στην οποία φοιτούν. 12.Προεδρεύουν στην επιτροπή που καθορίζει τα θέματα των εξετάσεων. 13.Προεδρεύουν του Συμβουλίου των διδασκόντων όταν συνέρχεται για την αναζήτηση τρόπου θεραπείας της καταστάσεως που δημιουργείται από παραπτώματα μαθητών. 14.Εκλέγουν με το σύλλογο διδασκόντων το διδακτικό προσωπικό που θα είναι υπεύθυνο για την καθοδήγηση των μαθητών του σχολείου κατά την πραγματοποίηση διαφόρων σχολικών, εξωσχολικών και κοινωνικού περιεχομένου εκδηλώσεων. 15.Διοικούν το σχολείο μέσα στα πλαίσια του Νόμου, των διαταγμάτων, αποφάσεων, πράξεων, εγκυκλίων, διαταγών και του προγράμματος. Παρακολουθούν τις εισαγόμενες καινοτομίες στη λειτουργία των Μειονοτικών σχολείων και συντελούν στην εξέλιξή τους και στην προαγωγή του παιδαγωγικού και διδακτικού έργου του σχολείου. 16.Καταρτίζουν τα σχέδια των παιδαγωγικών και διδακτικών εργασιών ώστε να υλοποιούνται οι σκοποί της ελληνικής εθνικής αγωγής και εκπαιδεύσεως, γιαυτό έρχεται σε επαφή με τα όργανα του Υπουργείου Εθνικής Παιδείας και Θρησκευμάτων, προπαρασκευάζοντας τις αναγκαίες υλικές προϋποθέσεις. 17.Λαμβάνουν όλα τα μέτρα ώστε το σχολικό κτίριο να είναι χρησιμοποιήσιμο για όλες τις ώρες εργασίας και αναπαύσεως των μαθητών και κατάλληλο για το παιδαγωγικό και διδακτικό έργο του σχολείου. 18.Καθορίζουν και γνωστοποιούν στους ενδιαφερομένους πια εργασία θα εκτελέσει ο καθένας απ’ αυτούς και εξασφαλίζουν την αρμονική συνεργασία μεταξύ τους. Γιαυτό εκτελούν τις ακόλουθες εργασίες και λαμβάνουν τα παρακάτω αναγραφόμενα και άλλα παρεμφερή μέτρα: α)Εξασφαλίζουν την ύπαρξη διδασκόντων για όλα τα μαθήματα και αν για οποιοδήποτε λόγο δεν υπάρχουν, αναλαμβάνουν τη διδασκαλία των σχετικών μαθημάτων οι ίδιοι. β)Κατανέμουν μεταξύ των διδασκόντων τις τάξεις ανάλογα με τις υφιστάμενες συνθήκες. γ)Συντάσσουν και εφαρμόζουν τον πίνακα εφημερίας κατά τις αργίες. δ)Εξασφαλίζουν την ύπαρξη αγαθών σχέσεων μεταξύ του προσωπικού και των μαθητών αφ’ ενός και του λαού αφ’ ετέρου. ε)Διεξάγουν τακτικά τη γραφική υπηρεσία του σχολείου και τηρούν το μητρώο των μαθητών. στ)Υπογράφουν τους ελέγχους και συντάσσουν και επικυρούν τα απολυτήρια, τα βιβλία πιστοποιητικών σπουδών, τα πιστοποιητικά, το βιβλίο γενικού ελέγχου και τα υπόλοιπα βιβλία που τηρούνται στο σχολείο. ζ)Εκτελούν τις εργασίες που αναφέρονται στα κινητά πράγματα του σχολείου σύμφωνα προς τους σχετικούς Νόμους, τα διατάγματα, τις αποφάσεις, τις εγκυκλίους και διαταγές. η)Καταρτίζουν σε συνεργασία με τον ιδρυτή τον προϋπολογισμό του σχολείου, τον υποβάλλουν προς έγκριση στον αρμόδιο Νομάρχη και δίνουν τις εντολές για την καταβολή δαπανών που αναφέρονται σαυτόν. θ)Παρακολουθούν την κατάσταση των μαθητών που δεν καταβάλλουν εγκαίρως τα δίδακτρα. ι)Καθορίζουν τους μισθούς των διδασκόντων και του υπολοίπου προσωπικού και στέλνουν τα σχετικά στον ιδρυτή. 19.Προεδρεύουν των συνεδριάσεων του διδακτικού προσωπικού των σχολείων. (Αντί για τη σελ. 284,17(α) Σελ.284,17(β) Τεύχος ΣΤ111-Σελ.83 Μειονοτικά Σχολεία 32.Γ.ι.33-34 ΙΙΙ.Καθήκοντα Υποδιευθυντού. 1.Είναι άμεσος βοηθός του Διευθυντή στα διευθυντικά του καθήκοντα. Είναι ο πρώτος μετά το Διευθυντή αρμόδιος και υπεύθυνος για την λειτουργία του σχολείου από διοικητικής και εκπαιδευτικής απόψεως, σύμφωνα με τους Νόμους, τους κανονισμούς και τις σχετικές διαταγές. 2.Είναι ο μετά τον Διευθυντή υπεύθυνος για το καθοδηγητικό έργο που συντελείται στο σχολείο, για την ορθή εκτέλεση των εσωσχολικών και εξωσχολικών εκπαιδευτικών και παιδαγωγικών εργασιών και για τη διεξαγωγή των διοικητικών υποθέσεων. 3.Πραγματοποιεί συχνές συσκέψεις με τους διδάσκοντες την Ελληνική γλώσσα και τα στην Ελληνική διδασκόμενα μαθήματα με σκοπό την αύξηση των επιτυχιών των μαθητών στα μαθήματα αυτά. 4.Προεδρεύει κατά τις απολυτήριες εξετάσεις της τελευταίας τάξεως της εξεταστικής επιτροπής για τα μαθήματα ελληνικής γλώσσας. 5.Ελέγχει και επικυρώνει τα σχέδια ημερήσιας εργασίας που καταρτίζονται για όλο το έτος από τους διδάσκοντες την Ελληνική γλώσσα και τα στην Ελληνική γλώσσα διδασκόμενα μαθήματα. 6.Ρυθμίζει τα θέματα εφημερίας των διδασκόντων και καταρτίζει το σχετικό πρόγραμμα. 7.Παρακολουθεί και αναφέρει στο Διευθυντή τις περιπτώσεις παραμελήσεως καθηκόντων, καθυστερημένης προσελεύσεως ή μη προσελεύσεως των διδασκόντων και του υπολοίπου προσωπικού του σχολείου. 8.Εξασφαλίζει την έγκαιρη λήψη και διανομή των διδακτικών βιβλίων της Ελληνικής γλώσσας και των μαθημάτων που διδάσκονται στην Ελληνική γλώσσα. 9.Αναφέρει στον Διευθυντή του σχολείου τις περιπτώσεις διδασκόντων που κατά την εκτέλεση του παιδαγωγικού και διδακτικού έργου τους παρέβησαν το Νόμο, τα κανονιστικά διατάγματα, τις κανονιστικές αποφάσεις και πράξεις και τις εγκυκλίους και οδηγίες των προϊσταμένων Αρχών. 10.Οφείλει να παρακολουθεί την εξέταση της υγείας των μαθητών και να εξασφαλίζει την εκτέλεση των αναγκαίων εμβολιασμών τους. 11.Υπογράφει τα αποδεικτικά μετεγγραφής των μαθητών σε άλλα σχολεία. 12.Υπογράφει τους ελέγχους μαθητών και αν δεν υπάρχει, απουσιάζει ή κωλύεται ο Διευθυντής τους ελέγχους υπογράφει ο βαθμολογικά ανώτερος από τους διδάσκοντας την ελληνική. 13.Είναι μέλος των εξεταστικών επιτροπών και προΐσταται πάντοτε σε όσες από αυτές αφορούν μαθήματα που διδάσκονται στην ελληνική. 14.Υπογράφει τους τίτλους σπουδών που απονέμονται σε όσους αποφοιτούν από το σχολείο. Σελ.284,18(β) Τεύχος ΣΤ111-Σελ.84 15.Βεβαιώνει και επικυρώνει την τυχόν επιβαλλομένη διόρθωση των εγγράφων που φυλάσσονται στο σχολείο και των τίτλων σπουδών που έχουν χορηγηθεί. 16.Ερευνά τις περιπτώσεις παραπτωμάτων μαθητών. 17.Εξασφαλίζει την αποδοτική εκτέλεση της παιδαγωγικής και εκπαιδευτικής εργασίας και των προσθέτων εργασιών από όλα τα μέλη της σχολικής κοινωνίας και καθοδηγεί προς τούτο τους διδάσκοντες, τους μαθητές και το υπόλοιπο προσωπικό. Προς τούτο: α)Παρακολουθεί από κοντά τα διδασκόμενα μαθήματα σε κάθε γλώσσα τη μεθόδευση της Σχολικής εργασίας και την εκτέλεση των εργασιών που ανατίθενται στο μη εκπαιδευτικό προσωπικό. β)Λαμβάνει τα μέτρα που χρειάζονται για την άσκηση και μόρφωση του προσωπικού του σχολείου και βοηθεί προς τούτο τους αρμοδίους. γ)Ελέγχει τα σχέδια των διδασκόντων και τα βιβλία των μαθημάτων και παρουσίας και παρακολουθεί την τακτική φοίτηση των μαθητών. δ)Ασκεί τις κατά Νόμο αρμοδιότητες σχετικά με το προσωπικό που δεν εκτελεί όπως πρέπει το έργο του και αναφέρει στον αρμόδιο Επιθεωρητή Μειονοτικών σχολείων, όταν η περίπτωση υπερβαίνει τη δικαιοδοσία του. 18.Έχει την εξουσία να διευθύνει, θέτει σε τάξη και ελέγχει όλες τις εργασίες του σχολείου μέσα στα πλαίσια των Νόμων, των διαταγμάτων, των αποφάσεων, των οδηγιών και διαταγών και είναι υπεύθυνος για τη λειτουργία, απόδοση και πρόοδο του σχολείου, κατά τρόπο ανταποκρινόμενο στους στόχους των δημοσίων σχολείων. 19.Αναπληρώνει τον Διευθυντή όταν αυτό απαιτείται. 20.Παραλαμβάνει το σχολείο από τον αποχωρούντα Διευθυντή αν η παράδοση δεν γίνεται στον αντικαταστάτη του. 21.Παραλαμβάνει στο τέλος του σχολικού έτους από τους διδάσκοντας τους σχετικούς προς τις τάξεις τους φακέλους και βιβλία. 22.Καθορίζει τις ημέρες συγκλήσεως και τα θέματα ημερησίας διατάξεως των συνεδριάσεων του συλλόγου διδασκόντων του σχολείου. 23.Λαμβάνει τα αναγκαία μέτρα για την καθαριότητα του σχολείου και 24.Ασκεί επί πλέον των αρμοδιοτήτων, που αναφέρονται στην παρούσα απόφαση, και όλες τις αρμοδιότητες που οι ισχύουσες διατάξεις προβλέπουν για τους Διευθυντές των δημοσίων σχολείων. 32.Γ.ι.34 Μειονοτικά Σχολεία 